stanford-oval/wikipedia huggingface dataset:
ความตกลงอาเซียนว่าด้วยมลพิษจากหมอกควันข้ามแดน
แหล่งข้อมูลอื่น

Documents on the agreement
ASEAN Haze Online เก็บถาวร 11 กุมภาพันธ์ 2010 ที่ เวย์แบ็กแมชชีน
On-The-Ground Team Provides Insight Of Causes Of Riau Fires
ความผิดปกติแต่กำเนิดของกระบวนการสร้างและสลาย

| ความผิดปกติแต่กำเนิดของกระบวนการสร้างและสลาย  (Inborn error of metabolism) > บัญชีจำแนกและลิงก์ไปภายนอก |
| --- | --- |
ICD-10: E70-E90
ICD-9: 270-279
MedlinePlus: 002438
eMedicine: emerg/768
MeSH: D008661
ความผิดปกติแต่กำเนิดของกระบวนการสร้างและสลาย (อังกฤษ: Inborn error of metabolism) เป็นกลุ่มของโรคทางพันธุกรรมกลุ่มหนึ่งซึ่งมีความผิดปกติในกระบวนการสร้างและสลายหรือเมแทบอลิซึม ส่วนใหญ่เกิดจากความบกพร่องของยีนเดี่ยวยีนหนึ่งซึ่งถอดรหัสออกมาเป็นเอนไซม์ซึ่งทำหน้าที่เปลี่ยนสารหนึ่งให้เป็นสารหนึ่ง โรคส่วนใหญ่ทำให้ผู้ป่วยมีปัญหาจากการสะสมของสารตั้งต้น (substrate) ซึ่งเป็นพิษหรือรบกวนกระบวนการปกติของร่างกาย หรือมีปัญหาจากการขาดพร่องของผลิตผล (product) ซึ่งทำให้ไม่สามารถทำหน้าที่ได้ตามปกติ คำอื่นที่ใช้เรียกโรคในกลุ่มนี้เช่น congenital metabolic disease (โรคของกระบวนการสร้างและสลายที่เป็นมาแต่กำเนิด) และ inherited metabolic disease (โรคของกระบวนการสร้างและสลายที่ถ่ายทอดทางกรรมพันธุ์)
คำว่า inborn error of metabolism ถูกเสนอขึ้นครั้งแรกโดยแพทย์ชาวอังกฤษ Archibald Garrod (1857-1936) ใน ค.ศ. 1908 ซึ่งเป็นผู้เดียวกับที่เป็นที่รู้จักในฐานะผู้เสนอทฤษฎีหนึ่งยีนหนึ่งเอนไซม์จากการศึกษาวิจัยของเขาว่าด้วยการถ่ายทอดพันธุกรรมของโรค alkaptonuria และมีผลงานตีพิมพ์หนังสือ Inborn Errors of Metabolism ใน ค.ศ. 1923
ความต้องการสภาพอากาศหนาวเย็น

ความต้องการสภาพอากาศหนาวเย็น (อังกฤษ: Chilling requirement) สำหรับไม้ผลและไม้หัวคือระยะเวลาที่ต่อเนื่องในช่วงอุณหภูมิหนึ่งที่น้อยที่สุดของสภาพอากาศหนาวเย็นเพื่อทำลายการพักตัวให้พืชสามารถออกดอกได้ แต่สำหรับเมล็ดแล้วคือการใช้ความเย็นกระตุ้นให้เกิดการงอกต้นอ่อน
Chilling units หรือ chilling hours

ในเกษตรกรรม Chilling unit คือหน่วยวัดช่วงเวลาที่พืชสัมผัสอากาศเย็นที่อุณหภูมิหนึ่ง คือ 7 องศาเซลเซียส (45 องศาฟาเรนไฮต์) หรือ 16 องศาเซลเซียส (60 องศาฟาเรนไฮต์) ขึ้นกับรูปแบบ หนึ่ง chilling unit เท่ากับหนึ่งชั่วโมงโดยพื้นฐาน หากเป็นขั้นสูงต้องคำนึงถึงน้ำหนักและช่วงอุณหภูมิด้วย
แหล่งข้อมูลอื่น

Harvest Prediction Model for the counties and towns of California เก็บถาวร 2011-08-17 ที่ เวย์แบ็กแมชชีน. University of California Agricultural and Natural Resources.
gardenweb discussion of chilling requirements
permaculture discussion of chilling requirements เก็บถาวร 2013-01-14 ที่ เวย์แบ็กแมชชีน
chill accumulation calculator for wunderground.com weather stations เก็บถาวร 2016-01-09 ที่ เวย์แบ็กแมชชีน
ความผิดปกติแบบเอ็บสไตน์

| Ebstein's anomaly |
| --- | --- |
Pathological specimen and ultrasound image of a heart with Ebstein's anomaly. Abbreviations: RA: Right atrium; ARV: Atrialized right ventricle; FRV: Functional right ventricle; AL: Anterior leaflet; SL: Septal leaflet; LA: Left atrium; LV: Left ventricle; asterisk: grade II tethering of the tricuspid septal leaflet.
บัญชีจำแนกและลิงก์ไปภายนอก
ICD-10: Q22.5
ICD-9: 746.2
OMIM: 224700
DiseasesDB: 4039
MedlinePlus: 007321
eMedicine: med/627
MeSH: D004437
ความผิดปกติแบบเอ็บสไตน์ (อังกฤษ: Ebstein's anomaly) เป็นโรคหัวใจพิการแต่กำเนิดประเภทหนึ่ง ซึ่งผนังกั้นและลิ้นหลังของลิ้นหัวใจไทรคัสปิดอยู่ผิดตำแหน่ง เคลื่อนไปทางปลายของหัวใจห้องล่างขวา
ความบาดหมางระหว่างเพอร์ซีย์และเนวิลล์

ความบาดหมางระหว่างเพอร์ซีย์และเนวิลล์ (อังกฤษ: Percy-Neville feud) เป็นการปะทะกันอย่างประปรายระหว่างตระกูลสำคัญสองตระกูลทางตอนเหนือของอังกฤษและผู้ติดตามที่มีส่วนที่ทำให้เกิดสงครามดอกกุหลาบ
การปะทะกันครั้งแรกเกิดขึ้นราวคริสต์ทศวรรษ 1450 ก่อนที่สงครามดอกกุหลาบจะเกิดขึ้น ความเป็นปฏิปักษ์ต่อกันระหว่างสองตระกูลนี้นำไปสู่สงครามที่เกิดขึ้นหลายครั้งต่อมา
สาเหตุของความบาดหมางกันนั้นไม่เป็นที่ทราบ ทั้งตระกูลเพอร์ซีย์และเนวิลล์ต่างก็เป็นตระกูลผู้มีอิทธิพลทางตอนเหนือของอังกฤษ เมื่อต้นคริสต์ทศวรรษ 1450 ทั้งสองตระกูลก็มีประมุขที่มีอายุอยู่ในวัยห้าสิบกว่าๆ ที่ต่างก็มีลูกที่มีหัวรุนแรงและอารมณ์ร้อน ริชาร์ด เนวิลล์ เอิร์ลแห่งซอลสบรีที่ 5 เป็นพี่เขยของเฮนรี เพอร์ซีย์ เอิร์ลแห่งนอร์ทธัมเบอร์แลนด์ที่ 2 ลูกของเฮนรี “ฮอทเสปอร์” เพอร์ซีย์
ในปี ค.ศ. 1452 วิลเลียม เพอร์ซีย์ได้รับแต่งตั้งให้เป็นสังฆราชแห่งคาร์ไลล์ซึ่งเป็นตำแหน่งที่ตระกูลเนวิลล์ดำรงมานานก่อนหน้านั้น ซึ่งเป็นการสร้างความไม่พอใจให้แก่ฝ่ายเนวิลล์ และผู้ที่ต่อต้านเนวิลล์ก็หันไปหาผู้นำของตระกูลเพอร์ซีย์โดยเฉพาะจากทอมัส เพอร์ซีย์ บารอนเอเกรอมอนท์ที่ 1 (Thomas Percy, 1st Baron Egremont)
เมื่อเอเกรอมอนท์เริ่มมอบธงประจำตระกูลแดงดำให้แก่ผู้สนับสนุนมากขึ้น เอิร์ลแห่งซอลสบรีก็หันไปกราบทูลฟ้องสมเด็จพระเจ้าเฮนรีที่ 6 ว่าอาจจะเป็นสัญญาณของปัญหาที่จะเกิดขึ้น พระเจ้าเฮนรีจึงทรงเรียกตัวเอเกรอมอนท์มาเฝ้าในกรุงลอนดอนสามครั้งแต่เอเกรอมอนท์ก็ไม่ยอมลงมา สาเหตุก็อาจจะเป็นเพราะความกลัวที่ว่าถ้าออกจากที่ซ่อนแล้วจะถูกทำร้ายเพราะจอห์น เนวิลล์ลูกชายคนที่สามของเอิร์ลแห่งซอลสบรีผู้เป็นทหารผู้เชี่ยวชาญตามล่าตัวเกรอมอนท์อยู่เกือบเดือนแล้ว ทั้งสองฝ่ายปะทะกันข้ามไปข้ามมาระหว่างดินแดนของทั้งสองฝ่าย และต่างก็พยายามทำลายทรัพย์สินของแต่ละฝ่ายด้วยวิธีการต่างๆ เช่นทุบกระจก เขียนป้ายบนกำแพงบ้าน ไล่ผู้ทำมาหากินในที่ดิน หรือบุกเข้าไปในบ้านของกันและกัน
แต่ในที่สุดที่ท็อพคลิฟเพียงไม่กี่กิโลเมตรจากที่ดินของเนวิลล์ จอห์น เนวิลล์ก็มาถึงสามวันหลังจากที่ได้รับประกาศอย่างเป็นทางการจากพระเจ้าเฮนรีให้ยุติการสร้างความเสียหาย และทรงขู่ว่าจะแขวนคอผู้ทำมาหากินในที่ดินทั้งหมดถ้าไม่ยอมบอกว่าเอเกรอมอนท์ไปซ่อนตัวอยู่ที่ไหน ขณะเดียวกันพระองค์ก็มีพระราชสาส์นไปยังเอิร์ลแห่งซอลสบรีและเอิร์ลแห่งนอร์ทธัมเบอร์แลนด์ให้สั่งให้ลูกชายยุติการทำลายทรัพย์สินที่ผิดกฎหมายแต่ก็ไม่มีผลแต่อย่างใด
ความบาดหมางของทั้งสองตระกูลก็ดำเนินต่อมาจนกระทั่งเกิดสงครามดอกกุหลาบและตลอดสงคราม
ดูเพิ่ม

สงครามดอกกุหลาบ
ความผิดพลาดทางวากยสัมพันธ์

ในวิทยาการคอมพิวเตอร์ ความผิดพลาดทางวากยสัมพันธ์ (อังกฤษ: syntax error) คือ ความผิดพลาดเชิงวากยสัมพันธ์ของโค้ดที่เขียนในภาษาโปรแกรมใด ๆ หรืออาจกล่าวว่าเป็นความผิดพลาดในการเขียนลำดับของอักขระและสัญลักษณ์ภายใต้กฎของภาษาโปรแกรมนั้น
สำหรับภาษาเชิงคอมไพล์ (compiled language) ความผิดพลาดทางวากยสัมพันธ์จะแสดงออกมาเมื่อมีการคอมไพล์โปรแกรมโดยคอมไพเลอร์ และตราบใดที่ความผิดพลาดทางวากยสัมพันธ์ยังไม่ได้แก้ไขก็จะไม่สามารถดำเนินการคอมไพล์โค้ดมาเป็นโปรแกรมได้ แต่สำหรับภาษาเชิงแปลคำสั่ง (interpreted language) ความผิดพลาดทางวากยสัมพันธ์บางอย่างจะแสดงออกมาก็ต่อเมื่อโปรแกรมทำงานจนถึงคำสั่งที่มีปัญหา (run-time)
ในบางบริบท อาจจะตีความ "ความผิดพลาดทางวากยสัมพันธ์" ให้ครอบคลุมไปถึงเรื่องอื่น ๆ นอกจากการเขียนโปรแกรมก็ได้ เช่น เมื่อมีการป้อนคำสั่งเข้าเครื่องคิดเลข หากมีข้อผิดพลาดในข้อมูลนำเข้า เช่น วงเล็บเปิดกับวงเล็บปิดจับคู่กันไม่ถูกต้อง ก็อาจได้รับข้อความเตือนออกมาว่าเกิดความผิดพลาดทางวากยสัมพันธ์
ตัวอย่างโค้ดภาษาซีพลัสพลัส (ตัวอย่างของภาษาเชิงคอมไพล์) ที่มีความผิดพลาดทางวากยสัมพันธ์ เช่น
# include <cstdio>

int main(){
    int a = (2 + 5;
    return 0;
}
เมื่อคอมไพล์ จะมีการแจ้งข้อผิดพลาดจากคอมไพเลอร์ว่า
xyz.cpp: In function ‘int main()’:
xyz.cpp:4:19: error: expected ‘)’ before ‘;’ token
ซึ่งหมายความว่าในบรรทัดที่ 4 มีการจับคู่วงเล็บเปิดและวงเล็บปิดไม่ถูกต้อง
ความตกลงหุ้นส่วนทางเศรษฐกิจระดับภูมิภาค

| --- | --- |

ประเภท: ความตกลงการค้าเสรี
วันลงนาม: 15 พฤศจิกายน 2563
ที่ลงนาม: ฮานอย ประเทศเวียดนาม (เจ้าภาพ)
วันมีผล: 1 มกราคม 2565
เงื่อนไข: 60 วันหลังการให้สัตยาบันของชาติจากอาเซียนอย่างน้อย 6 ใน 10 ชาติ และชาติผู้ลงนามนอกอาเซียนอย่างน้อย 3 จาก 5 ชาติ
ผู้ลงนาม: 15  ออสเตรเลีย   บรูไน   กัมพูชา   จีน   อินโดนีเซีย   ญี่ปุ่น   เกาหลีใต้   ลาว   มาเลเซีย   พม่า   นิวซีแลนด์   ฟิลิปปินส์   สิงคโปร์   ไทย   เวียดนาม 
ภาคี: 12  สิงคโปร์ (9 เมษายน 2564)   จีน (15 เมษายน 2564)   ญี่ปุ่น (25 มิถุนายน 2564)   บรูไน (11 ตุลาคม 2564)   กัมพูชา (15 ตุลาคม 2564)   ลาว (26 ตุลาคม 2564)   ไทย (28 ตุลาคม 2564)   เวียดนาม (29 ตุลาคม 2564)   ออสเตรเลีย (2 พฤศจิกายน 2564)   นิวซีแลนด์ (2 พฤศจิกายน 2564)   เกาหลีใต้ (3 ธันวาคม 2564)   มาเลเซีย (17 มกราคม 2565) 
ผู้เก็บรักษา: เลขาธิการอาเซียน
ภาษา: ภาษาอังกฤษ (ภาษากลาง)
ความตกลงหุ้นส่วนทางเศรษฐกิจระดับภูมิภาค หรือ อาร์เซ็ป (อังกฤษ: Regional Comprehensive Economic Partnership: RCEP) คือความตกลงเขตการค้าเสรี ระหว่าง 10 ชาติสมาชิกอาเซียน และ 5 ประเทศคู่เจรจา (ได้แก่ จีน ญี่ปุ่น เกาหลีใต้ ออสเตรเลีย และนิวซีแลนด์) ซึ่งการเจรจาเกี่ยวกับความตกลงหุ้นส่วนทางเศรษฐกิจระดับภูมิภาคนี้ได้เริ่มขึ้นอย่างเป็นทางการในการประชุมอาเซียนที่ประเทศกัมพูชาเมื่อเดือนพฤศจิกายน พ.ศ. 2555
สมาชิก > ประเทศ

อาเซียน
อินโดนีเซีย
มาเลเซีย
ฟิลิปปินส์
สิงคโปร์
ไทย
บรูไน
เวียดนาม
ลาว
พม่า
กัมพูชา
อาเซียนบวกสาม
จีน
ญี่ปุ่น
เกาหลีใต้
อาเซียนบวกหก
ออสเตรเลีย
นิวซีแลนด์
แหล่งข้อมูลอื่น

กลุ่มในเฟซบุ๊ก
| ด ค กองค์การระดับภูมิภาค |
| --- | --- |
องค์การ:  สหภาพแอฟริกา  สันนิบาตอาหรับ  ความร่วมมือเอเชีย  เอเปค  OCS  อาเซียน  BBIN  บิมสเทค  ประชาคมแคริบเบียน  Central American Integration System  เครือรัฐเอกราช  เครือจักรภพแห่งประชาชาติ  Community of Latin American and Caribbean States  สภายุโรป  ประชาคมแอฟริกาตะวันออก  อีซีโอดับบลิวเอเอส  องค์การความร่วมมือทางเศรษฐกิจ  สหภาพเศรษฐกิจยูเรเชีย  อียู  GUAM  คณะมนตรีความร่วมมืออ่าว  IORA  Latin American Parliament  Melanesian Spearhead Group  เมร์โกซูร์  เนโท  คณะมนตรีนอร์ดิก  องค์การนานารัฐอเมริกา  PIF  Polynesian Leaders Group  Prosur  อาร์เซ็ป  เอสซีโอ  เอสเอเออาร์ซี  TAKM  Trilateral Cooperation Secretariat  องค์การนานารัฐเตอร์กิก  สหภาพประชาชาติอเมริกาใต้  วี4  คณะมนตรีนอร์ดิกตะวันตก 
หัวข้อ:  การรวมกลุ่มระดับภูมิภาค  องค์การระดับภูมิภาคเรียงตามจำนวนประชากร  ภูมิภาคนิยม (ความสัมพันธ์ระหว่างประเทศ)
ความพิการทางการเรียน

| ความพิการทางการเรียน> บัญชีจำแนกและลิงก์ไปภายนอก |
| --- | --- |
ICD-10: F81.9
ICD-9: 315.0-315.3
DiseasesDB: 4509
eMedicine: article/1835801 article/1835883 article/915176
MeSH: D007859
ความบกพร่องทางการเรียนรู้ (อังกฤษ: learning disability) เป็นการจำแนกซึ่งรวมการทำหน้าที่หลายบริเวณซึ่งบุคคลเรียนในลักษณะปกติได้ยาก ปกติไม่ทราบว่าเกิดจากปัจจัยใด
ปัจจัยที่ไม่ทราบ คือ ความผิดปกติซึ่งมีผลต่อความสามารถรับและประมวลสารสนเทศของสมอง ความผิดปกตินี้อาจเป็นปัญหาแก่บุคคลในการเรียนเร็วเท่าหรือวิธีเดียวกับผู้ที่ไม่ได้รับผลจากความพิการทางการเรียน บุคคลที่มีความพิการทางการเรียนมีปัญหาในการดำเนินทักษะบางอย่างหรือทำภารกิจให้สำเร็จหากปล่อยให้หาวิธีการเองหรือสอนในวิธีอนุรักษ์
ปัจเจกบุคคลที่มีความพิการทางการเรียนสามารถเผชิญความท้าทายเอกลักษณ์เฉพาะซึ่งมักแพร่หลายตลอดอายุขัย ขึ้นอยู่กับประเภทและความรุนแรงของความพิการ อาจใช้การรักษาและเทคโนโลยีปัจจุบันช่วยให้ปัจเจกบุคคลเรียนยุทธศาสตร์ซึ่งจะส่งเสริมความสำเร็จในอนาคต การรักษาบางอย่างค่อนข้างเรียบง่าย ขณะที่บางอย่างซับซ้อนยุ่งยาก เทคโนโลยีปัจจุบันอาจต้องอาศัยการฝึกนักเรียนให้เป็นการสนับสนุนห้องเรียนอย่างมีประสิทธิภาพ ครู บิดามารดาและโรงเรียนสามารถสร้างแผนร่วมกันซึ่งปรับการรักษาและการปรับตัวให้เหมาะเพื่อช่วยปัจเจกบุคคลให้กลายเป็นผู้เรียนอิสระสำเร็จ นักจิตวิทยาโรงเรียนและวิชาชีพมีคุณสมบัติอื่นมักช่วยออกแบบการรักษาและการประสานการดำเนินการรักษากับครูและบิดามารดา การสนับสนุนทางสังคมอาจพัฒนาการเรียนแก่นักเรียนที่มีความพิการทางการเรียน
ความดันโลหิตในปอดสูง

| ความดันโลหิตในปอดสูง |
| --- | --- |
ชื่ออื่น: Pulmonary arterial hypertension, Ayerza syndrome

จุลภาพแสดงรอยรูปตาข่ายในปอดในภาวะความดันโลหิตในปอดสูง
สาขาวิชา: Pulmonology, cardiology
อาการ: Chest pain, fatigue
การตั้งต้น: 20 to 60 years old
ระยะดำเนินโรค: Long term
สาเหตุ: Unknown
ปัจจัยเสี่ยง: Family history, pulmonary embolism, HIV/AIDS, sickle cell disease, cocaine use, COPD, sleep apnea, living at high altitudes
วิธีวินิจฉัย: Following ruling out other potential causes
การรักษา: Supportive care, various medications, lung transplantation
ยา: Epoprostenol, treprostinil, iloprost, bosentan, ambrisentan, macitentan, sildenafil
ความชุก: 1,000 new cases a year (US)
ความดันโลหิตในปอดสูง (อังกฤษ: pulmonary hypertension) เป็นการเพิ่มขึ้นของความดันเลือดในหลอดเลือดแดงสู่ปอดและหลอดเลือดดำจากปอดหรือหลอดเลือดในปอดหลอดอื่น ๆ ซึ่งนำมาสู่อาการหายใจลำบาก, เวียนศีรษะ, หมดสติชั่วคราว, ขาบวม หรืออาการอื่น ๆ ความดันโลหิตในปอดสูงอาจเกิดขึ้นได้อย่างเฉียบพลัน อาการนี้ถูกบัญญัติขึ้นโดย แอ็นสท์ ฟอน รอมแบร์ก (Ernst von Romberg) ในปี ค.ศ. 1891 ปัจจุบันยังเป็นการยากที่จะอธิบายสาเหตุของโรคนี้อย่างชัดเจน โรคนี้ทำให้มีผู้เสียชีวิตปีละราว 125–150 คนในสหรัฐอเมริกา และมีอัตราผู้ป่วยที่ 4 ต่อประชากร 1,000 คนในสหรัฐ และ 6 ต่อประชากร 1,000 คนในยุโรป สตรีมีความเสี่ยงที่จะเป็นโรคนี้มากกว่าผู้ชาย
สัญญาณและอาการ

สัญญาณและอาการของการเกิดความดันโลหิตในปอดสูง ประกอบด้วยลักษณะต่อไปนี้:
| --- | --- |
 หายใจลำบาก  เจ็บหน้าอก  ชีพจรเร็วขึ้น  เจ็บด้านขวาของท้อง:  เบื่ออาหาร  ปวดหัวอ่อน ๆ  ขาหรือข้อเท้าพอง  เขียวคล้ำ  
นอกจากนี้ การเสพสารประเภทโคเคน, เมทแอมเฟตามีน (ยาบ้า), เอทานอล ซึ่งนำไปสู่ภาวะตับแข็ง หรือการสูบบุหรี่ ก็เป็นปัจจัยเสี่ยงที่ทำให้เกิดโรคได้
แหล่งข้อมูลอื่น

Pulmonary Hypertension Association เก็บถาวร 2010-06-21 ที่ เวย์แบ็กแมชชีน
The Merck Manual Home Edition: Pulmonary Hypertension
Pulmonary Arterial Hypertension database เก็บถาวร 2016-03-05 ที่ เวย์แบ็กแมชชีน
ความมั่นคง

ความมั่นคง (อังกฤษ: security) เป็นระดับการต่อต้านหรือป้องกันจากภัย ใช้ได้กับสิ่งที่เป็นคุณเสี่ยงต่อภัยและมีคุณค่าใด ๆ เช่น บุคคล ผู้อยู่อาศัย ชุมชน ชาติหรือองค์การ
สถาบันเพื่อความมั่นคงและวิธีวิทยาเปิด (Institute for Security and Open Methodologies, ISECOM) ใน OSSTMM 3 ระบุว่า ความมั่นคงให้ "การป้องกันแบบที่มีการสร้างการแยกระหว่างสิ่งที่เป็นคุณและภัย" การแยกเหล่านี้เรียกรวมว่า "การควบคุม" (control) และบ้างรวมการเปลี่ยนแปลงต่อสิ่งที่เป็นคุณหรือภัย
ความถี่มูลฐาน

การสั่นและคลื่นนิ่งในสาย (เช่นในสายเครื่องดนตรี) เป็นความถี่มูลฐาน (บนสุด) และเสียง overtone 6 ความถี่แรก
ความถี่มูลฐาน
(อังกฤษ: fundamental frequency)
ซึ่งในภาษาอังกฤษอาจเรียกอย่างโดด ๆ ว่า "fundamental" นิยามว่าเป็นความถี่ต่ำสุดของรูปคลื่นแบบเป็นคาบ
ในดนตรี ความถี่มูลฐานก็คือเสียงสูงต่ำของโน้ตดนตรีที่ได้ยินโดยเป็นคลื่นรูปไซน์ (partial) ที่ความถี่ต่ำสุดซึ่งได้ยิน
ถ้าดูการซ้อนทับของคลื่นรูปไซน์ (เช่น อนุกรมฟูรีเย) ความถี่มูลฐานก็คือคลื่นรูปไซน์ความถี่ต่ำสุดในผลรวม
ในบางกรณี ความถี่มูลฐานจะเขียนเป็นเครื่องหมาย f0 (หรือ FF) ซึ่งระบุความถี่ต่ำสุดจาก 0 
ในบางกรณี ก็จะเขียนเป็นเครื่องหมาย f1 ซึ่งหมายถึงฮาร์มอนิกแรก
(ฮาร์มอนิกที่สองก็จะเป็น f2 = 2⋅f1 เป็นต้น
และในบริบทนี้ ฮาร์มอนิกที่ 0 ก็จะเป็น 0 Hz)
ดูเพิ่ม

เฮิรตซ์
ความถี่มูลฐานที่ไม่มี
ฮาร์มอนิก
เชิงอรรถและอ้างอิง

↑  "fundamental frequency", ศัพท์บัญญัติอังกฤษ-ไทย, ไทย-อังกฤษ ฉบับราชบัณฑิตยสถาน (คอมพิวเตอร์) รุ่น ๑.๑ ฉบับ ๒๕๔๕, (ภาษาศาสตร์) ความถี่มูลฐาน
↑  
"sidfn". Phon.ucl.ac.uk. คลังข้อมูลเก่าเก็บจากแหล่งเดิมเมื่อ 2015-09-24. สืบค้นเมื่อ 2012-11-27.
↑  
"Fundamental Frequency of Continuous Signals" (PDF). Fourier.eng.hmc.edu. คลังข้อมูลเก่าเก็บจากแหล่งเดิม (PDF)เมื่อ 2017-11-07. สืบค้นเมื่อ 2012-11-27.
↑  
"Standing Wave in a Tube II - Finding the Fundamental Frequency" (PDF). Nchsdduncanapphysics.wikispaces.com. คลังข้อมูลเก่าเก็บจากแหล่งเดิม (PDF)เมื่อ 2017-11-07. สืบค้นเมื่อ 2012-11-27.
↑  
"Phys 1240: Sound and Music" (PDF). Colorado.edu. คลังข้อมูลเก่าเก็บจากแหล่งเดิม (PDF)เมื่อ 2017-11-07. สืบค้นเมื่อ 2012-11-27.
↑  
"Standing Waves on a String". Hyperphysics.phy-astr.gsu.edu. คลังข้อมูลเก่าเก็บจากแหล่งเดิมเมื่อ 2017-11-07. สืบค้นเมื่อ 2012-11-27.
ความทรงจำพื้นบ้าน

ภาพตำนานน้ำท่วมโลกโดยกุสตาฟว์ ดอเร
ความทรงจำพื้นบ้าน (อังกฤษ: Folk memory) เป็นคำที่ใช้บรรยายเรื่องราว, ตำนานพื้นบ้าน หรือ ประมวลเรื่องปรัมปราเกี่ยวกับเหตุการณ์ที่เกิดขึ้นที่เล่าขานกันต่อ ๆ มาจนชั่วลูกชั่วหลาน เหตุการณ์ที่บรรยายอาจจะเป็นความทรงจำของเหตุการณ์ที่เกิดขึ้นเป็นหลายสิบ, หลายร้อย หรือ หลายพันปีมาแล้ว ที่มักจะเป็นเหตุการณ์ที่มีความสำคัญต่อท้องถิ่น เรื่องราวที่เล่าอาจจะเป็นการอธิบายถึงรูปลักษณ์ของสิ่งแวดล้อมในท้องถิ่น, เป็นการให้เหตุผลเกี่ยวกับประเพณีนิยมทางวัฒนธรรม หรือ เป็นการอธิบายที่มาของที่มาของชื่อสถานที่ในท้องถิ่น
ความทรงจำพื้นบ้านอันเก่าแก่ก็ได้แก่:ตำนานน้ำท่วมโลก
ตำนานน้ำท่วมโลกต่าง ๆ ที่อาจจะมีสาเหตุมาจากทฤษฎีน้ำท่วมทะเลดำที่สันนิษฐานว่าเกิดขึ้นเมื่อราว 5600 ปีก่อนคริสตกาล
ตำนานของชาวอเมริกันอินเดียนคลาแมธเกี่ยวกับการระเบิดของภูเขาไฟมาซามาที่สันนิษฐานว่าเกิดขึ้นเมื่อราว 5700 ปีก่อนคริสตกาล
รูปเชือกของอินิวอิทที่เป็นรูปลักษณ์ของสัตว์ขนาดใหญ่ที่กล่าวกันว่าเป็นรูปลักษณ์ของช้างแมมมอธที่สูญพันธุ์ไปแล้ว
ตำนานของชนพื้นเมืองออสเตรเลียที่เชื่อกันว่ามีบทบรรยายอันเที่ยงตรงของภูมิสัณฐานและพืชพันธุ์ที่มีอายุถึง 10,000 ปีก่อนคริสตกาล
ตำนานเกี่ยวกับอีบู โกโกของชาวฟลอร์สบนหมู่เกาะซุนดาน้อยสันนิษฐานกันว่าเป็นโฮโม ฟลอเรไซเอนซิส ที่อาจจะสูญพันธุ์เมื่อราว 10,000 ปีก่อนคริสตกาล (แม้ว่าชาวฟลอร์สจะเชื่อว่าจะมีอีบู โกโกมาจนถึงเมื่อสี่ร้อยกว่าปีมาแล้ว)
ดูเพิ่ม

วรรณกรรมพื้นบ้าน
วัฒนธรรมพื้นบ้าน
แหล่งข้อมูลอื่น

Guy Beiner, Remembering the Year of the French: Irish Folk History and Social Memory, University of Wisconsin Press (2007)
ความมั่งคั่ง

ทองคำมักนับเป็นความมั่งคั่งประเภทหนึ่งเนื่องจากมูลค่าตลาดสูง
ความร่ำรวย (อังกฤษ: Wealth) เป็น สถานะภาพเชิงเปรียบเทียบ ตรงข้ามกับ ความยากจน ความร่ำรวย หมายถึง การมีอยู่มาก โดยทั่วไปหมายถึงมีทรัพย์สินเงินทองมาก บุคคลที่มีความร่ำรวย เรียกว่า คนรวย หรือ เศรษฐี
นอกจากนี้ คำว่า "รวย" ยังสามารถนำไปใช้ในการเปรียบเปรยได้หลากหลาย เช่น "เขาเป็นคนรวยน้ำใจ" หมายความว่าเป็นคนมีน้ำใจเผื่อแผ่ให้กับคนอื่น ๆ หรืออย่างที่โบราณกล่าวว่า "รูปสวยรวยเสน่ห์" หมายถึงเป็นคนหน้าตาดีแล้วยังเป็นคนที่มีคนอื่น ๆ รักชอบมากมาย เป็นต้น
ความมั่งคั่งของประชาชาติ

| --- | --- |

ผู้ประพันธ์: อดัม สมิธ
ประเทศ: สกอตแลนด์
ภาษา: อังกฤษ
ประเภท: เศรษฐศาสตร์, ปรัชญา
สำนักพิมพ์: W. Strahan and T. Cadell, London
วันที่พิมพ์: 1776
การสอบสวนธรรมชาติและสาเหตุแห่งความมั่งคั่งของประชาชาติ (อังกฤษ: An Inquiry into the Nature and Causes of the Wealth of Nations) หรือมักเรียกชื่อเรื่องสั้นว่า ความมั่งคั่งของประชาชาติ (อังกฤษ: The Wealth of Nations) เป็นวรรณกรรมชิ้นเอกของนักเศรษฐศาสตร์และนักจริยปรัชญาชาวสกอต อดัม สมิธ พิมพ์ครั้งแรกใน ค.ศ. 1776 หนังสือเล่มนี้เป็นหนังสือเล่มแรก ๆ ที่รวบรวมการพรรณนาว่าความมั่งคั่งของชาติสร้างขึ้นจากอะไร และปัจจุบันเป็นงานพื้นฐานของเศรษฐศาสตร์คลาสสิก หนังสือเล่มนี้กล่าวถึงหัวเรื่องกว้าง ๆ อย่างการแบ่งงานกันทำ ผลิตภาพและตลาดเสรี ผ่านการสะท้อนต่อเศรษฐกิจในยุคเริ่มต้นการปฏิวัติอุตสาหกรรม
ความมองเห็น

ความมองเห็น (อังกฤษ: seeing) หรือ ความมองเห็นทางดาราศาสตร์ (astronomical seeing) เป็นปริมาณทางกายภาพที่ใช้อธิบายระดับที่วัตถุสังเกตการณ์ทางดาราศาสตร์ ความพร่ามัว และการเปล่งประกายเนื่องจากอิทธิพลของความปั่นป่วนภายในชั้นบรรยากาศ
ที่จริงแล้วเรื่องความมองเห็นจัดอยู่ในขอบเขตการวิจัยของบรรยากาศศาสตร์ แต่นักดาราศาสตร์ก็ให้ความสำคัญกับเรื่องนี้อย่างมาก เพราะมีผลต่อคุณภาพของการสังเกตการณ์ทางดาราศาสตร์
บริเวณหอดูดาวที่สำคัญแห่งต่าง ๆ เช่น ที่ภูเขาไฟเมานาเคอาในเกาะฮาวาย และลาปัลมาในแคว้นกานาเรียสของสเปน และ เซร์โรปารานัลในทะเลทรายอาตากามาของชิลี มักมีค่าความมองเห็นที่ดีเยี่ยม นักวิทยาศาสตร์จะวัดค่าความมองเห็นเพื่อเลือกสถานที่ตั้งหอสังเกตการณ์เชิงแสง ตัวอย่างเช่น สหรัฐกำลังวางแผนที่จะสร้างกล้องโทรทรรศน์ที่มีรูรับแสงขนาด 30 เมตร จึงได้วัดค่าความมองเห็นในสถานที่หลายแห่ง เช่น ทางตอนเหนือของประเทศเม็กซิโก และทางตอนเหนือของประเทศชิลี
ความถี่เชิงมุม

ความถี่เชิงมุม ω (เรเดียนต่อวินาที), มีขนาดที่ใหญ่กว่าความถี่ ν (ในหน่วยรอบต่อวินาที หรือเรียกอีกอย่างว่า Hz) ส่วนด้วย 2π โดยในรูปนี้ใช้สัญลักษณ์ ν แทน f เพื่อแสดงความถี่
ภาพทรงกลมหมุนรอบแกน แสดงจุดที่อยู่ห่างจากแกนจะเคลื่อนที่เร็วขึ้น สอดคล้องกับ ω = v / r.
ในทางฟิสิกส์ ความถี่เชิงมุม (อังกฤษ: Angular frequency, สัญลักษณ์: ω) รวมถึง ความเร็วเชิงมุม (อังกฤษ: Angular speed) เป็นปริมาณสเกลาร์ของอัตราการหมุน โดยมีความหมายคือ การกระจัดเชิงมุมต่อหนึ่งหน่วยเวลา (เช่น การหมุน) หรือ อัตราการเปลี่ยนแปลงของเฟสในคลื่นรูปไซน์ (เช่น การแกว่งและคลื่น) หรือ อัตราการเปลี่ยนแปลงของอาร์กิวเมนต์ของฟังก์ชันไซน์
หนึ่งรอบการหมุนนั้นเท่ากับ 2π เรเดียน ฉะนั้น
\omega ={\frac {2\pi }{T}}={2\pi f},
เมื่อ :
ω คือ ความถี่เชิงมุม (หน่วย เรเดียนต่อวินาที)
T คือ คาบ (หน่วย วินาที)
f คือ ความถี่ (หน่วย เฮิรตซ์) (บางครั้งใช้เป็น ν)
หน่วย

ในหน่วย SI โดยปกติแล้วความถี่เชิงมุมจะมีหน่วยเป็น เรเดียนต่อวินาที แม้บางครั้งจะไม่แสดงค่าของการหมุนก็ตาม หากมองในมุมมองของการวิเคราะห์เชิงมิติแล้วนั้น การใช้หน่วยเป็น เฮิรตซ์ (Hz) ก็ถือว่าถูกต้องเช่นกัน หากแต่ตามธรรมเนียม Hz จะใช้กับความถี่ f เท่านั้นและแทบจะไม่ใช้กับความถี่เชิงมุม ω เลย โดยที่คงไว้แบบนี้ก็เพื่อป้องกันการสับสนเมื่อนำมาใช้กับความถี่หรือค่าคงตัวของพลังค์ เพราะว่าหน่วยของการวัดเชิงมุม (รอบหรือเรเดียน) นั้นถูกละเว้นในระบบ SI นั่นเอง
ในการประมวลผลสัญญาณดิจิทัล ความถี่เชิงมุมนั้นอาจถูกทำให้เป็นมาตรฐานโดยอัตราการสุ่มตัวอย่าง เพื่อให้ได้ผลเป็นความถี่ปกติ
ตัวอย่าง > การเคลื่อนที่แบบวงกลม

ในการหมุนหรือการโคจรของวัตถุ จะมีค่าความสัมพันธ์ระหว่าง ระยะห่างจากแกน ( r), ความเร็วในแนวสัมผัส ( v) และ ความถี่เชิงมุมของการหมุน ในระหว่าง 1 คาบ ( T) วัตถุเคลื่อนที่เป็นวงกลมได้ระยะทาง  vT ซึ่งระยะทางนั้นจะเท่ากับเส้นรอบวงที่ถูกพาดผ่านโดยวัตถุนั้น ( 2\pi r) ทำให้ปริมาณสองปริมาณนั้นมีค่าเท่ากัน  เมื่อนำความสัมพันธ์ของคาบกับความถี่เชิงมุมมาคิด เราจะได้: \omega =v/r.
คล็อกทาวเวอร์

สำหรับความหมายตามรูปศัพท์ ดูที่ หอนาฬิกา
คล็อกทาวเวอร์ (อังกฤษ: Clock Tower ; (ญี่ปุ่น: クロックタワー; โรมาจิ: Kurokku Tawā) เป็นเกมแนวสยองขวัญที่ผลิตโดยบริษัท HUMAN Entertainment วางจำหน่ายครั้งแรกบนเครื่องซูเปอร์ฟามิคอมในปี 1995 และมีภาคต่อตามออกมาอีกหลายชุด หลังจากที่บริษัท HUMAN เลิกกิจการไปในปี 2002 ก็ได้ขายลิขสิทธิ์เกมนี้ให้กับบริษัท แคปคอม และทำเกมภาคต่อออกมาโดยเปลี่ยนรูปแบบการเล่นจากแนว point 'n click เป็นเกม Horror Adventure ทำให้เกิดเสียงวิพากษ์วิจารย์จากแฟนเกมซีรีส์นี้อยู่ไม่น้อย เกมนี้เป็นที่นิยมเนื่องจากบรรยากาศการเล่นที่ไม่เน้นสัตว์ประหลาดหรือภาพสยดสยอง แต่จะเน้นไปที่อารมณ์ความกลัวจากการหลบหนีผู้ที่มีอำนาจเหนือกว่าในสิ่งแวดล้อมจำกัด และต้องใช้อุปกรณ์หรือสถานที่ซ่อนตัวช่วยในการเอาชีวิตรอดให้ได้
รูปแบบการเล่น

คล็อกทาวเวอร์แทบทุกภาค (ยกเว้นคล็อกทาวเวอร์ 3) จะมีรูปแบบการเล่นในแนว Point 'n Click นั่นคือผู้เล่นจะเลื่อนเคอเซอร์ไปรอบๆ และคลิกในจุดต่างๆบนฉากเพื่อให้ตัวละครทำการโต้ตอบกับวัตถุที่คลิกนั้น คล็อกทาวเวอร์มีจุดเด่นที่แตกต่างไปจากเกมผจัญภัยทั่วไปตรงที่ตัวละครหลักจะต้องทำการแก้ปริศนาไปพร้อมๆกับการหลบหนีศัตรูที่มาไล่ล่า โดยไม่สามารถเผชิญหน้าต่อกรได้โดยตรง แต่จะใช้อุปกรณ์ต่างๆในฉากมาสู้ หรือเข้าไปหลบตามจุดต่างๆเพื่อหนีการตามล่าไปชั่วขณะ
ตัวเกมอาจแบ่งออกเป็นสองช่วงการเล่น ช่วงแรกคือช่วงทำการไขปริศนา ช่วงนี้ผู้เล่นจะพาตัวละครสำรวจหาอุปกรณ์ต่างๆที่จำเป็นต่อการผ่านฉาก ในบางครั้งก็ต้องนำอุปกรณ์บางชิ้นไปใช้กับสถานที่บางแห่ง เพื่อเปิดทางไปต่อ โดยในจุดที่สามารถสำรวจได้ เคอเซอร์จะเปลี่ยนเป็นรูปสัญลักษณ์สี่เหลี่ยมเพื่อบอกให้ผู้เล่นทราบว่าสามารถมีปฏิสัมพันธ์กับจุดนั้นๆได้
อีกช่วงคือช่วงหลบหนี หลังจากเล่นเกมในช่วงไขปริศนาได้ระยะหนึ่ง ผู้ไล่ล่าก็จะปรากฏตัวขึ้น ในช่วงนี้เสียงเพลงประกอบจะเร้าใจขึ้น ผู้เล่นจะไม่สามารถสำรวจจุดต่างๆได้ตามปกติ แต่เกมจะกำหนดให้สำรวจได้เฉพาะจุดที่จะมีการช่วยเหลือตัวละครเท่านั้น ผู้เล่นจะต้องหาทาง "หลบหนี" จากผู้ไล่ล่าให้ได้ เช่นสำรวจถังดับเพลิงเพื่อนำมาใช้โจมตีผู้ล่า หรือหนีเข้าไปหลบในห้องน้ำ หลังจากผู้ไล่ล่าหายไปแล้ว ก็จะเข้าสู่ช่วงไขปริศนาตามเดิม อย่างไรก็ตาม ในสถานการณ์คับขัน (ในเกมนี้ใช้คำว่าช่วง Panic) ซึ่งเป็นสถานการณ์ที่ผู้เล่นจนมุมไม่มีทางหนี จำเป็นต้องเผชิญหน้ากับผู้ไล่ล่าจริงๆ ก็สามารถจะเอาตัวรอดได้โดยการกดปุ่มรัว เพื่อต้านการโจมตีของผู้ไล่ล่าไว้ หากกดปุ่มไม่สำเร็จก็จะถูกฆ่าตายและเกมโอเวอร์ แต่หากกดได้ทันเวลาก็จะฝ่าผู้ล่าออกไปจากจุดที่จนมุมนั้นได้โดยเสียค่าพลังไปส่วนหนึ่งเท่านั้น
ผู้เล่นจะทำการเล่นเกมโดยสลับทั้งสองช่วงนี้ไปจนจบ ซึ่งเอกลักษณ์อีกอย่างของเกมซีรีส์นี้คือฉากจบที่หลากหลาย โดยแบ่งออกเป็นแรงค์ (Rank) หรือระดับแบบต่างๆ หนทางในการจบแต่ละแบบนั้นขึ้นอยู่กับความสมบูรณ์ของการกระทำในเนื้อเรื่อง ยิ่งผู้เล่นดำเนินเรื่องไปได้สมบูรณ์มากเท่าไหร่ก็ยิ่งได้ฉากจบระดับสูงมากเท่านั้น โดยในการจบแบบดีที่สุดก็จะปลดล็อกความลับและโหมดเสริมต่างๆในเกมได้เป็นรางวัลสำหรับการเล่น
รายชื่อเกมในซีรีส์ทั้งหมด

ปัจจุบันเกมในชุดคล็อกทาวเวอร์มีออกมาทั้งหมด 4 เกมด้วยกันดังนี้
รายชื่อเกมในซีรีส์ทั้งหมด > Clock Tower

วางจำหน่ายครั้งแรกในปี 1995 บนเครื่องซูเปอร์แฟมิคอม และออกจำหน่ายอีกครั้งบนเครื่องเพลย์สเตชันในปี 1997 ภายใต้ชื่อ Clock Tower ~the First Fear~ โดยบริษัท HUMAN Entertainment เป็นเกมชุดแรกสุดในซีรีส์นี้ เนื้อเรื่องจับความไปที่ตัวละครหลักคือเจนิเฟอร์ ซิมป์สัน (Jennifer Simpson)  เด็กสาวอายุ 14 และเพื่อนๆเด็กกำพร้าของเธอซึ่งได้รับการอุปการะจากตระกูลแบโร่วส์ (Barrows)  ให้ไปอยู่ที่คฤหาสน์ในประเทศนอร์เวย์ที่มีหอนาฬิกาขนาดใหญ่เป็นจุดเด่น  (Clock Tower)  แต่แล้วเมื่อเข้าสู่คฤหาสน์แบโรวส์ได้เพียงคืนเดียวเพื่อนๆของเจนิเฟอร์ก็หายตัวไปอย่างลึกลับ และเธอก็ถูกไล่ล่าจากชายสวมหน้ากากปิศาจถือกรรไกรขนาดใหญ่เป็นอาวุธ ซึ่งเรียกขานกันว่ามนุษย์กรรไกร (Scissors Man)  เจนิเฟอร์จึงต้องไขปริศนาของหอนาฬิกาแห่งนี้และเอาตัวรอดออกไปให้ได้
เกมภาคนี้ยังถูกวางจำหน่ายลงบนเครื่อง WonderSwan และบนคอมพิวเตอร์ส่วนบุคคลในระบบปฏิบัติการ Windows 95 ในปี 1997 อีกด้วย